cyanic-selkie/wikianc huggingface dataset:
Gudrun Zapf-von Hesse
Historia
Seuraavina vuosina Gudrun Zapf von Hesse suunnitteli useita muita kirjaintyyppejä, kuten Shakespeare Roman ja Italic erikoisfonteiksi Hallmark Cards Inc -yritykselle Kansas Cityyn, ja Carmina-fontin Bitstream Inc. -yritykselle Cambridge/Massachusettsissa, joita seurasi Nofret ja Christiana H. Berthold AG -yritykselle Berliinissä ja Alcuin ja Colombine Script URW:lle Hampurissa.
1991 Gudrun Zapf von Hesse palkittiin työstään Frederic W. Goudy -palkinnolla, arvostetulla kirja- ja kirjaindesignpalkinnolla Yhdysvalloissa.
Kirjaintyypit
thumb|Diotima kirjaintyyppi.
Kirjallisuutta
by Hans Adolf Halbey
Livermorium
Livermorium, aiemmin väliaikaisesti ununheksium on IUPACin alkuaineelle 116 antama nimi. Alkuaineen kemiallinen merkki on Lv, aiemmin väliaikaisesti Uuh.
Ralf Bartels
Ralf Bartels (s. 21. helmikuuta 1978 Malchin, Saksan demokraattinen tasavalta) on saksalainen kuulantyöntäjä, moninkertainen arvokisamitalisti.
Livermorium
Etymologia
Alkuaine on nimetty Kaliforniassa sijaitsevan Lawrence Livermore National Laboratoryn mukaan. Laboratorio toimi yhteistyössä venäläisen Joint Institute for Nuclear Researchin (JINR) kanssa, kun aine löydettiin. Laboratorio on saanut nimensä sijaintipaikkansa, Livermoren kaupungin perusteella. Kaupunki puolestaan on nimetty englantilaissyntyisen meksikolais-yhdysvaltalaisen maatilallisen Robert Livermoren mukaan.
Ralf Bartels
Bartels voitti junioreiden maailmanmestaruuden 1996 ja Euroopan-mestaruuden 1997. Hän saavutti pronssia Münchenin EM-kilpailuissa 2002 tuloksella 20,58 ja oli samana vuonna kolmas myös maailmancupissa työnnettyään 20,67. Pariisin MM-kilpailuissa 2003 hän sijoittui viidenneksi ja Ateenan olympialaisissa 2004 kahdeksanneksi. Vuonna 2005 hän voitti Euroopan cupin tuloksella 20,76 ja sai pronssia Helsingin MM-kilpailuissa työnnettyään 20,99.
Bartels voitti Euroopan-mestaruuden Göteborgissa 2006 tuloksella 21,13. Myöhemmin samana kesänä hän voitti maailmancupin työnnettyään 20,67. Osakan MM-kilpailuissa 2007 hän oli seitsemäs. Vuoden 2009 sisäratojen Euroopan-mestaruuskilpailuissa Torinossa Bartels voitti pronssia tuloksella 20,39 metriä. Saman vuoden Berliinin MM-kilpailuissa hän oli niin ikään kolmas työnnettyään kolmannella kierroksella ulkorataennätyksensä 21,37. Hallissa hän on työntänyt tätäkin pidemmälle, sillä vuoden 2010 sisäratojen MM-kilpailuissa Dohassa hän sijoittui alun perin kolmanneksi tuloksella 21,44 m, mutta nousi myöhemmin hopeasijalle Andrei Mih’nevitšin dopinghylkäyksen takia. Barcelonan EM-kilpailuissa 2010 Bartels sijoittui kolmanneksi tuloksella 20,93 m, ja Pariisin sisäratojen EM-kilpailuissa 2011 hän voitti kultaa tuloksella 21,16 metriä. Daegun MM-kilpailuissa 2011 hän oli kymmenes. Lontoon olympialaisissa 2012 hän karsiutui loppukilpailusta. Göteborgin sisäratojen EM-kilpailuissa 2013 hän sijoittui neljänneksi tuloksella 20,16 m.
Livermorium
Löytäminen
Vuonna 2000 Dubnan tutkimuskeskuksessa (JINR) Venäjällä tuotettiin livermoriumia reaktiolla, jossa syntyi myös fleroviumia:
Tämä löytö saatiin varmistettua muissa laboratorioissa vuoteen 2006 mennessä. Vuonna 2011 kemian ja fysiikan kansainväliset järjestöt IUPAC ja IUPAP hyväksyivät ununheksiumin virallisesti osaksi alkuaineiden jaksollista järjestelmää. IUPAC katsoo alkuaineen löytäjiksi Dubnan ja Lawrence Livermoren laboratoriot yhdessä. Alkuaineen löytäjät ehdottivat sille nimeksi livermorium ja tunnukseksi Lv. IUPACin epäorgaanisen kemian jaosto hyväksyi nimen ja tunnuksen vuonna 2011. Tämän jälkeen nimi lähetettiin lausuntokierrokselle, ja IUPAC vahvisti sen.
Calle Clang
Calle Gustaf Joel Clang (s. 20. toukokuuta 2002 Olofström, Ruotsi) on ruotsalainen jääkiekkomaalivahti, joka pelaa kotimaansa korkeimmalla sarjatasolla SHL-joukkue Rögle BK:ssa.
Livermorium
Isotoopit
Livermoriumilla ei ole pysyviä tai luonnossa esiintyviä isotooppeja. Muiden transuraanien tavoin kaikki livermoriumin isotoopit ovat radioaktiivisia. Alkuaineelle tunnetaan neljä isotooppia, joiden massaluvut ovat välillä 290–293. Lisäksi isotoopista 289Lv on maininta kirjallisuudessa, mutta sen olemassaolo on epävarmaa. Isotoopeista pitkäikäisin on 293Lv, jonka puoliintumisaika on noin 80 millisekuntia. Tämä isotooppi hajoaa alfasäteilyä emittoiden flerovium-289:ksi. Kaikkien muiden isotooppien puoliintumisajat jäävät alle 50 millisekunnin. Lisäksi tunnetaan yksi ydinisomeeri 293mLv, jonka puoliintumisaika on samaa luokkaa kuin perustilan isotoopin.
Livermoriumin isotoopit hajoavat yksinomaan alfahajoamisella. Taulukossa on kaikki tunnetut isotoopit, joiden puoliintumisaika on pystytty kokeellisesti mittaamaan tai josta on ainakin arvio (vuonna 2017):
Calle Clang
Seuraura
Pittsburgh Penguins varasi Clangin kolmannella kierroksella 77. pelaajana NHL:n varaustilaisuudessa 2020. Aiemmin saman vuoden huhtikuussa Rögle lainasi hänet koko kauden 2020–2021 kattavalla sopimuksella sarjatasoa alemmas HockeyAllsvenskan-joukkue Kristianstads IK:hon.
Maajoukkueura
Clang edusti Ruotsia alle 20-vuotiaiden MM-kilpailuissa vuonna 2021, jolloin hän toimi joukkueensa kolmosmaalivahtina ja puki vain yhteen otteluun. Clang edusti Ruotsia myös alle 18-vuotiaiden MM-kilpailuissa vuonna 2019, jolloin hän voitti maailmanmestaruuden. Clang toimi kuitenkin joukkueensa kolmosmaalivahtina ja hän puki vain yhteen otteluun. Clang pelasi myös alle 18-vuotiaiden Hlinka Gretzky Cupissa vuonna 2019, jolloin hän torjui Ruotsille pronssia. Hän pelasi myös World U-17 Hockey Challengessa vuonna 2018, jolloin Clang toimi Ruotsin pääasiallisena kakkosmaalivahtina Jesper Wallstedtille ja voitti pronssia. Yhteensä hän on pelannut 16 poikien maaottelua.
Muuta
Clangin isä Ulf pelasi omalla urallaan hyökkääjänä Ruotsin alemmissa sarjoissa.
Ralf Bartels
Bartels on voittanut Saksan mestaruuden ulkoradoilla vuosina 2002–2006 ja 2008–2010 sekä sisäradoilla vuosina 2003, 2004, 2006, 2009, 2010 ja 2013.
Bartels on ammatiltaan sotilas. Hän on 186 senttimetriä pitkä ja 125-kiloinen.
Kauden parhaat työnnöt ulkoradoilla
Lähde: IAAF
Dreadnought (alustyyppi)
Historia
Kun höyrykone yleistyi aluksissa, alkoivat myös taktiikat ja laivojen suunnittelu muuttua perinteisestä. Yhdysvaltain sisällissodassa esiintyivät ensimmäiset rautarunkoiset alukset sekä ensimmäinen tykkitorni. Vähitellen ymmärrettiin, että täysilaidallisten ampuminen eri kokoisilla tykeillä oli historiaa. Sota-alusten nopeus, panssarointi ja aseistus kehittyivät, mutta mitään selvästi mullistavaa alusluokkaa ei rakennettu. Syynä tähän oli osaltaan merisodan taktiikan puutteet, jotka aivan kuten maasodankin taktiikat olivat jääneet teknisestä kehityksestä jälkeen. Maailman suurin merimahti, Iso-Britannia, ei esimerkiksi ollut osallistunut yhteenkään tärkeään meritaisteluun sitten vuoden 1805, joten uusista aluksista ja niiden käytöstä taistelussa ei ollut edes kunnon kokemusta. Vuosisadan vaihteessa taistelulaivoissa oli edelleen eri kaliiperisia tykkejä sijoitettuina erillisiin pattereihin. Esimerkkinä näistä on 1895-1898 valmistetut Britannian laivaston Majestic-luokan alukset, joiden pääaseina oli neljä 12 tuuman ja kaksitoista 6 tuuman tykkiä.
thumb|Osa Majestic-luokan alusten kaaviosta vuodelta 1902.
Atomic Kitten
Atomic Kitten oli englantilainen tyttöbändi Liverpoolista. Jäseniä olivat Liz McClarnon ("Lil"), Natasha Hamilton ("Tash") (korvasi Heidi Rangen, joka siirtyi sittemmin Sugababes-yhtyeeseen) ja Jenny Frost, joka korvasi alkuperäisjäsenen, Kerry Katonan, tammikuussa 2001. Atomic Kitten on myynyt yli 20 miljoonaa albumia ja singleä maailmanlaajuisesti. Kaikki heidän singlensä ja albuminsa ovat olleet maailmanlaajuisesti Top 40 -listalla.
Dreadnought (alustyyppi)
Kehitys
thumb|HMS Dreadnought vuonna 1911. Kuvassa näkyy hyvin ero tykkitornien sijainnissa aiempiin aluksiin verrattuna.
Fisher todella panosti työhönsä ja hän ymmärsi, että käydyissä meritaisteluissa oltiin nähty jotain uutta. Alukset luonnollisesti avasivat tulen ensin suurimmilla tavallisesti 12 tuuman (305 mm) tykeillään, mutta koska niitä oli molemmilla puolilla kumpikin osapuoli oli haluton vähentämään etäisyyttä viholliseen. Lähitaistelua vältettiin myös siksi, että pelättiin vastustajan torpedoilla varustettuja aluksia. Näin ollen 6, 9 ja 10 tuuman tykit olivat käytännössä hyödyttömät. Myös nopeuden merkitys oli selvä, sillä japanilaisilla oli ollut 3–4 solmun etu venäläisiin nähden ja näin ollen he olivat hallinneet taistelun kulkua. Koska suurten tykkien tulta voitiin torjua vain omilla suurilla tykeillä, oli vastaus ilmeinen.
Kaikki pienimmät tykit jätettiin pois ja näin ollen HMS Dreadnoughtin aseistus käsitti kymmenen 12 tuuman tykkiä, kun aikaisemmissa niitä oli ollut yleensä vain neljä. Näistä tykeistä korkeintaan kahdeksan voitiin suunnata samaan suuntaan, mutta puute korjattiin pian ja seuraavissa aluksissa tykeistä voitiin suunnata kymmenen samaan suuntaan. Laskettiin, että taistelussa vanhemman tyyppistä alusta vastaan Dreadnought oli vähintään kaksi ja puoli kertaa voimakkaampi.
Reaktioita
Ensimmäiset yleiset reaktiot uuteen alukseen koettiin Isossa-Britannissa, jossa Fisher sai jälleen uusia vihamiehiä. Hän oli ollut jo ennestään vanhempien upseerien epäsuosiossa uusittuaan kuninkaallisen laivaston koulutuksen 1902. Nyt hän hylkäsi käytöstä suuren osan kuninkaallisen laivaston aluksista auttamattomasti vanhentuneina. Tämän seurauksena koettiin, että Iso-Britannia oli haavoittuvaisempi kuin koskaan, ja kaiken lisäksi moni merimies menetti työpaikkansa. Tämä tosin oli hyvin hetkellinen tilanne, kuten pian havaittiin.
thumb|SMS Westfalen
Monet maailman maat näkivät uuden aluksen edut ja ryhtyivät rakentamaan omia dreadnought-luokan aluksiaan. Näistä maista suurimman kilpailun Isolle-Britannialle tarjosi Saksa, joka oli juuri aloittanut laivastonsa rakentamisen amiraali Tirpitzin laivasto-ohjelman seurauksena. Saksa suunnitteli nopeasti itselleen oman dreadnought-luokan aluksen. Saksan ensimmäiset dreadnoughtit olivat Nassau-luokan kaksi alukset, jotka saivat nimet Nassau ja Westfalen ja ne laskettiin vesille 1907. Ne olivat lyhyempiä kuin Dreadnought, mutta leveämpiä ja niiden uppouma oli 18 900 tonnia, kun Dreadnoughtin uppouma oli 17 900 tonnia. Painoero johtui pääasiassa paksummasta panssarista ja siitä, että saksalaisissa aluksissa oli kaksitoista 280 mm tykkiä. Saksan ennen dreadnoughteja rakentamia aluksia alettiin kutsua humoristisesti viiden minuutin aluksiksi, sillä ne kestäisivät taistelussa dreadnoughtia vastaan vain viisi minuuttia. Myös Saksassa laivaston kilpavarustelu vaikutti politiikkaan ja ihmisten arkeen. Nämä vaikutukset eivät tosin olleet niin maailmanlaajuisia ja pitkäkestoisia kuin ne, jotka koettiin Isossa-Britanniassa. Saksassa ehkä tärkein ja edelleen nähtävissä oleva seuraus tältä ajalta olivat Kielin kanavan muutostyöt. Kanava avattiin 1895, mutta jo vuonna 1907 alkoivat työt, joissa kanavaa suurennettiin huomattavasti, jotta dreadnought-luokan alukset mahtuisivat kulkemaan sen läpi.
Muita seurauksia
thumb|HMS Invincible
Jack Osbourne
thumb|Jack Osbourne (2011) Jack Joseph Osbourne (s. 8. marraskuuta 1985 Lontoo, Englanti) on Ozzy ja Sharon Osbournen kolmas ja nuorin lapsi. Isänsä ja siskonsa tavoin hänkin on joutunut vieroitushoitoon mm. erilaisten kipulääkkeiden riippuvuuden takia. Hän kuitenkin lopetti juomisen ja huumeiden käytön vuonna 2003. Jack tuli tunnetuksi perheestään kertoneen The Osbournes -televisiosarjan ansiosta. Hänellä on kaksi siskoa, Aimee Osbourne ja Kelly Osbourne sekä kaksi puolisisarusta, isänsä edellisestä liitosta. Hän avioitui Lisa Stellyn kanssa vuonna 2012 ja heillä on kolme tytärtä (s. 2012, 2015 ja 2018). Stelley haki toukokuussa 2018 avioeroa miehestään. Osbourne kihlautui vuodenvaihteessa 2021–2022 Aree Gearhartin kanssa, jonka kanssa oli seurustellut kaksi vuotta. Vuonna 2022 pariskunnalle syntyi tytär.
Dreadnought (alustyyppi)
Muita seurauksia
Dreadnoughtit aloittivat taistelulaivojen kehitys- ja rakennuskilpailun, joka huipentui sellaisiin aluksiin kuin yhdysvaltalainen USS Missouri (1944), joka palveli vielä Persianlahden sodassa 1991. Toinen alusluokka, joka syntyi dreadnoughtien ja amiraali Fisherin vanavedessä, oli taisteluristeilijä. Se oli kevyemmin panssaroitu ja hieman heikommin aseistettu kuin dreadnought-luokan alus, mutta se oli vastaavasti nopeampi. Esimerkkinä voidaan mainita Invincible-luokka, jonka alukset olivat kuninkaallisen laivaston ensimmäiset taisteluristeilijät. Verrattuna Dreadnoughtiin oli HMS Invincible huonommin panssaroitu (keskilavalla 152 mm ja tykkitorneissa 178 mm) ja siinä oli vain kahdeksan 12 tuuman tykkiä. Toisaalta se kykeni 25 solmun nopeuteen ja toisin kuin Dreadnought, se kykeni ylläpitämään suurinta nopeuttaan paljon kauemmin. Lähitaistelua varten siinä oli viisi torpedoputkea. Alusten kehitysten myötä taisteluristeilijän ja taistelualuksen erot kaventuivat kunnes taisteluristeilijä-nimityksestä luovuttiin.
Jack Osbourne
Kesäkuussa 2012 Jack Osbourne kertoi julkisuudessa, että hänen on diagnosoitu sairastavan MS-tautia. Saman vuoden aikana 60 prosenttia Osbournen oikean silmän näkökyvystä oli kadonnut.
Dreadnought (alustyyppi)
Muita seurauksia
Suurin taisteluristeilijäksi luokiteltu alus oli brittiläinen HMS Hood (1920), jonka Saksan laivaston taistelulaiva Bismarck (1939) upotti toukokuussa 1941. Tällä tragedialla oli osansa taisteluristeilijöiden katoamisessa. Hoodin kohtaloksi osoittautui heikko panssarointi. Bismarckin ammus läpäisi aluksen kannen ja räjäytti aluksen perällä olevan ammusvaraston. Hood upposi kolmessa minuutissa ja 1 418:sta miehistön jäsenestä vain kolme selviytyi.
Milka-Emilia Pasanen
Milka-Emilia Pasanen (s. 31. toukokuuta 1997 Pieksämäki) on suomalainen tennispelaaja. Pasanen edusti Suomea Fed Cupissa ensimmäisen kerran vuonna 2013. Vuonna 2015 hän voitti kaksinpelissä sisäkenttien Suomen mestaruuden.
Meihin meistä
Meihin meistä on Vuokko Hovatan singlekappale, joka julkaistiin 28. kesäkuuta 2013 laulajan kolmannelta studioalbumilta Minä rakastan ikuisesti.
Eero Salola
Eero Salola (vuoteen 1906 Boman; 1. kesäkuuta 1902 Perniö – 23. tammikuuta 1989 Helsinki) oli suomalainen lausuntataiteilija, esitystaidon opettaja, kirjailija ja opetusneuvos.
Eero Salola syntyi Perniössä opettajaperheeseen 1902. Hänen molemmat vanhempansa Fridolf Aleksander Salola ja Hilja Hedvig Regina o.s. Häkli olivat kansakoulunopettajia.
Helsingin yliopistossa Salola opetti suullista esitystaitoa vuosina 1939–1957. Suomen Puheopiston puheenopetusopin yliopettajana Salola toimi 1947–1959. Samaan aikaan – vuodesta 1947 – Salolalla oli lehtoraatti Helsingin opettajakorkeakoulussa. Tästä työstä Eero Salola jäi eläkkeelle 1960. Salola sai opetusneuvoksen arvonimen 1962. Näiden töiden lisäksi Salola toimi lyhyempiä aikoja opettajana muun muassa Helsingin työväenopistossa, Suomen teatterikoulussa ja Yhteiskunnallisessa korkeakoulussa.
Salola toimi jatkosodan aikana 1941–1944 päämajan viihdytystoimiston ohjelmatoimiston päällikkönä ja vuonna 1952 Helsingin olympialaisten viihdytystoimikunnan puheenjohtajana. Lukuisten työtehtävien lisäksi Salolalla oli useita luottamustoimia muun muassa Suomen Lausujain Liitossa, Nuorten kirja ry:ssä ja kustannusyhtiö Valistuksen johtokunnassa.
Lausuntataiteilijana hän esitti mm. Tulenkantajat-ryhmän lyriikkaa.
Eero Salolan kirjallinen tuotanto sisältää useita suullisen esitystaidon oppi- ja harjoituskirjoja. Toisaalta hänen tuotantoonsa kuuluu useita runo- ja näytelmäkokoelmia, jotka on suunnattu lapsille ja nuorille. Näitä ovat muun muassa lapsille suunnattu Kalevala-lyhennelmä ja ehkä tunnetuimpana kansansatuvalikoima Hölmölän kylä (1960, 8. painos 2000).
Jussipaita
upright=1.5|thumb|Piirros perinteisestä jussipaidasta Jussipaita on erityisesti Etelä-Pohjanmaalla käytetty villapaita, jonka keskivaiheilla on vinoneliökuviointi. Yleensä sen väreinä käytetään luonnonharmaata ja viininpunaista, mutta on myös olemassa anttipaita, jossa viininpunainen on korvattu sinisellä. Anttipaita kehitettiin, koska se meni punaista paremmin kaupaksi Lapuan seudun körttiläisille. On olemassa myös mustaa ja harmaata yhdistävä versio, jota jotkut sanovat mattipaidaksi. Senkin taustalla lienee körttiläisyys. Sen sijaan sinimusta paita, jossa on salmiakkikuvion paikalla viivat, liitetään Vihtori Kosolaan ja IKL:ään.
Jussipaidasta on muodostunut eteläpohjalaisuuden, suomalaisuuden ja itsenäisyyden symboli.
Historia
Vaikka jussipaita on koettu suomenkielisen pohjalaisuuden symboliksi, sen juuret ovat ilmeisesti Pohjanmaan ruotsinkielisen rannikon neulehistoriassa. Todennäköisin esikuva on ollut ruotsinkielisestä Korsnäsistä lähtöisin oleva korsnäsinpaita, jo 1850-luvulta alkaen tunnettu erinäköinen perinnepaita. 1800-luvun suomenkielisellä Etelä-Pohjanmaalla käytettiin tasaraitaisia villapaitoja, joissa ei vielä ollut jussipaidan vinoneliökuviointia. Jussipaidan tarkasta syntyhistoriasta on erilaisia teorioita. vasen|pienoiskuva|[[Korsnäsinpaita, jonka inventaarionumero Kansallismuseon kokoelmissa on KA3103. Marketta Luutosen mukaan tämä paita on jussipaidan todennäköinen esikuva. ]] Erään käsityksen mukaan ensimmäinen jussipaita olisi suunniteltu Artturi Järviluoman näytelmään Pohjalaisia roolihahmo Harrin Jussia varten. Näytelmän kantaesitys oli keväällä 1914 Lapualla, ja lokakuussa Kansallisteatteri esitti sitä Helsingissä. Molemmat esitykset ohjasi Jalmari Lahdensuo. Lapualaisen perimätiedon mukaan paikkakunnalla asunut neiti Petäjä (kutoja ja ompelija Maiju Petäjä, 1874–1936 ) olisi valmistanut ensimmäisen jussipaidan kantaesityksessä Jussia esittäneelle Jalo Lahdensuolle käyttäen mallina Kansallismuseossa säilytettyä vanhaa villapaitaa. Kantaesityksestä ei kuitenkaan ole säilynyt valokuvia eikä Kansallismuseon kokoelmista ole löydetty mainittua paitaa. Kansallisteatterin esityksessä Jussia näytellyt Teuvo Puro käytti valokuvien perusteella korsnäsinpaitaa, joka näytti samalta kuin Kansallismuseon kokoelmiin vuonna 1885 hankittu paita. Näin ollen myös Lapuan kantaesityksessä käytetty paita on todennäköisesti ollut korsnäsinpaita eikä nykyisenmallinen jussipaita.
Jalmari Lahdensuon Järviluoman näytelmän pohjalta vuonna 1925 ohjaamassa elokuvassa Pohjalaisia Harrin Jussia esittävällä Oiva Soinilla sen sijaan on tunnistettava jussipaita. Onkin pidetty mahdollisena, että ensimmäinen jussipaita olisi muokattu korsnäsinpaidan pohjalta tätä elokuvaa varten. pienoiskuva|Jussipaitainen Etelä-Pohjalaisen osakunnan vuoden 1930 pesäpallojoukkue. Kolmannen selityksen mukaan ensimmäiset jussipaidat suunniteltiin vuonna 1927 Helsingin yliopiston Etelä-Pohjalaisen Osakunnan pesäpallojoukkueen pelipaidoiksi. Osakunnan emäntänä tuolloin toiminut Hulda Kontturi on kertonut teettäneensä paidat Helsingin Töölössä asuneella neulojalla. Osakunnan kronikassa silloinen opiskelija Kustaa Vilkuna kertoo näyttäneensä Kontturille malliksi Kansallismuseon paitoja. Toisaalta osakuntalaiset ovat saattaneet omaksua paitamallin jo kaksi vuotta aiemmin tehdystä Pohjalaisia-elokuvasta. Osakuntalaisten tiedetään käyttäneen jussipaitaa sekä luennoilla että urheilupaitana vuodesta 1928. Osakunnan jäsenten vuonna 1932 Seinäjoelle perustama pesäpalloseura Maila-Jussit otti myös käyttöön jussipaitaan perustuvat pelipaidat.
Jussipaidalle muodostui vahva symbolinen merkitys. Se edustaa eteläpohjalaisuutta, suomalaisuutta ja itsenäisyyttä. Jussipaidasta tuli suosittu arkivaate ennen kaikkea Etelä-Pohjanmaalla, ja 2000-luvulla jussipaitaa on sovitettu myös t-paidoiksi ja huppareiksi.
7 (Yonan albumi)
7 on laulaja-lauluntekijä Yonan seitsemäs studioalbumi, joka julkaistiin 21. syyskuuta 2018. Se sijoittui parhaimmillaan sijalle 5 Suomen virallisella listalla ja sijalle 2. fyysisten albumien listalla.
Vastaanotto
Helsingin Sanomat kirjoitti, että siinä, missä Yona oli “aiemmilla levyillään pitänyt selkeästi yhtä esteettistä linjaa kerrallaan, nyt levylle on sisällytetty vähän kaikenlaista. Kokonaisuus rönsyilee ei-toivotulla tavalla. Alkupuolen autotunetettu r’n’b rikkoo mukavasti maanläheistä imagoa, mutta kokonaisuudessa kappaleet kuulostavat ikävän opportunistisilta. Kuin ei olisi oikein osattu päättää, että tehdäänkö laulelmavaikutteista poppia vai tehdäänkö Drake-vaikutteista urbaania nuorisomusiikkia. Sitova teema puuttuu.”
Uccle
Uccle (ranskaksi) eli Ukkel (hollanniksi) on kunta Brysselin alueella Belgiassa. Kunnassa on 81 000 asukasta (2015) ja sen pinta-ala on 22,9 neliökilometriä.
Uccle sijaitsee suhteellisen lähellä keskustaa kaupnungin eteläosassa, ja on pitkään ollut yksi Brysselin vauraimmista alueista.
Belgian Ilmatieteen laitos RMI sijaitsee Ucclessa.
Team Ahma
Vuonna 1997 aloittanut televisiokanava Nelonen tilasi Team Ahma -sarjan ja se oli kanavan ensimmäinen kotimainen draama/komediasarja-tuotanto. Sarjan tuotti Pirkka-Pekka Peteliuksen silloinen yhtiö Pee Pee Visio. Sarjan ensimmäinen kausi valmistui vuonna 1998. Toinen kausi kuvattiin heti ensimmäisen kauden jälkeen. Vuonna 2005 sarjan DVD-julkaisua varten kuvattiin yksi uusi jakso, Koeajotesti. Vuonna 2007 sarjalle tehtiin jatkoa viiden uuden jakson verran. Kaikki televisiosarjan jaksot on julkaistu DVD-muodossa. Tuotantokaudet 1 ja 2 on kuvattu Kirkkonummella. 3. kautta kuvattiin samalla paikkakunnalla vain muutaman kohtauksen verran.
Sarja kertoo kahden ystävyksen, Jarno Jaakko Uolevi Ahman (Pirkka-Pekka Petelius) sekä Alpo Hjördis Alarik Kurkisen (Taneli Mäkelä), vapaaehtoisesta maantiepalvelusta.
Akkaa päälle: Team Ahma
Sarja sai alkunsa jo vuonna 1996 MTV3-kanavan Akkaa päälle -nimisen komediasarjan jaksosta Team Ahma, jossa sama parivaljakko oli vapaaehtoisessa maantiepalvelutyössä ja auttoi satunnaisia ihmisiä. Autona jaksossa on myöhemmän sarjan sijasta punainen Wartburg 353W Tourist.
Parivaljakko menee SEO:n baariin kahville ja he juttelevat huoltoaseman myyjän kanssa. Alpo rakastuu ensisilmäyksellä myyjään (Tiina Lymi), mutta epäilee että hänen kaverinsa Jarnokin olisi rakastunut kyseiseen myyjään.
Eräänä päivänä maantiepalvelukaksikon odottaessa tienreunassa hätäkutsua Alpo pyytää että Jarno kävisi katsomassa, onko auton syylärissä tarpeeksi vettä. Jarno väittää vettä olevan riittävästi, mutta Alpo pyytää kuitenkin häntä "käymään katsomassa varmuuden vuoksi". Jarno menee katsomaan ja Alpo varastaa sillä aikaa heidän säästölippaastaan rahaa.
Samana iltana Alpo murtautuu sorkkaraudalla autoliikkeeseen ja varastaa sieltä auton avaimet sekä myynnissä olevan auton. Jarno palaa vanhempiensa kanssa Helsingistä ja huomaa että hänen omistamansa auto on kadonnut.
Seuraavana päivänä Alpo kertoo Jarnolle tehneensä kaupat ja vaihtaneensa heidän autonsa uuteen kaikkineen irtaimistoineen. He huomaavat ihmisen avun tarpeessa tien varrella ja pysähtyvät auttamaan tätä. Pian paikalle saapuvat poliisit, jotka pyytävät, että heidän pitäisi siirtää autoaan, sillä se haittaa liikennettä. Poliisit lupaavat kuitenkin ohjata liikennettä ja laittavat valon vilkkumaan, josta Alpo menee sekaisin ja hermostuu täysin. Poliisin huomatessa heidän autonsa varastetuksi Alpo tunnustaa varastaneensa sen ja poliisit vievät hänet mukanaan.
Eräänä päivänä Jarnon mennessä huoltoasemalle kahville hän huomaa että myyjä ei ole tiskillä, menee etsimään myyjää ja löytää tämän harrastamasta asiakkaan (Mikko Kivinen) kanssa seksiä huoltoaseman takahuoneesta.
Jakson lopussa Alpo ilmoittaa vapautuvansa vankilasta muutaman viikon päästä.
Team Ahma - sarja
Heidän omassa nimikkosarjassa Alpo ja Jarno perheineen ovat muuttaneet Uudellemaalle Kirkkonummelle kerrostaloon. Asunto sijaitsee Lindal-nimisessä lähiössä. Alpo itse asuu Hjördis-tätinsä (Jope Ruonansuu) luona.
Jarno on siviiliammatiltaan talonmies, ja Alpo postinkantaja. Sarja alkaa siitä kun Alpo ja Jarno virittelevät Saab 95-merkkistä autoa autotallissa ja aikovat mennä koeajolle. He huomaavat että eräällä naisella on hätä pysäköintialueella ja he menevät auttamaan. Naisella oli jäänyt valot autoon yöksi ja akku loppunut. Jarno ja Alpo antavat naisen autoon virtaa kaapeleilla ja nainen kiittää ja lähtee pois paikalta.
Samana iltana Jarno ja Alpo syövät Hjördis-tädin luona, ja Jarno kertoo ajatuksesta että hän haluaisi että he perustaisivat maantiepalvelun. Alpokin innostuu ideasta ja rupeavat suunnittelemaan sitä, nimeksi päätetään Team Ahma.
Siitä eteenpäin Jarno ja Alpo auttavat erilaisia ihmisiä tien päällä, perinteisten autokorjausten lisäksi muun muassa he ovat auttaneet naista synnytyksessä tien päällä.
"Pilotti"
Akkaa Päälle: Team Ahma eli kertomus ystävyydestä, sankaruudesta ja rakkaudesta (23. joulukuuta 1996)
Pesäpallon suomensarja 2014
Pesäpallon Suomensarja-kausi 2014 on Suomen pesäpallon kolmanneksi korkeimman sarjatason kausi. Sarja pelataan neljässä lohkossa: Pohjoinen, Itä, Etelä ja Länsi.
Team Ahma
Muissa rooleissa
Sarjassa on esiintynyt monia suomalaisia näyttelijöitä, muun muassa:
Puolustuslaitoksen leski- ja orpokassa
Puolustuslaitoksen leski- ja orpokassa oli aiemmin Suomessa eläkelaitos, josta maksettiin puolustuslaitoksen virkamiesten leskien ja turvattomien lasten eläkkeet.
Keskinen-Pylppynä
Keskinen-Pylppynä on Satakunnan Porissa ja entisessä Laviassa sijaitseva järvi, joka kuuluu Kokemäenjoen vesistön Kauvatsanjoen valuma-alueen Sävijoen alueeseen.
Puolustuslaitoksen leski- ja orpokassa
Kassan osakkaat
Puolustuslaitoksen leski- ja orpokassan osakkaina olivat puolustusministeriön, puolustuslaitoksen ja suojeluskuntajärjestön peruspalkkaiset virat ja toimet, paitsi jos virka kuului johonkin toiseen leski- ja orpokassaan sille vahvistetun ohjesäännön mukaan. Eläkekassan osakkaita olivat siihen kuuluvien virkojen ja toimien vakinaiset haltijat.
Pesäpallon suomensarja 2014
Ennen kautta
Ykköspesiksestä putosivat Suomensarjaan Puna-Mustat ja Haapajärven Pesä-Kiilat, joista Haapajärvi kuitenkin sai JymyJussit 2:n ja Sotkamon Jymy 2:n luovuttua sarjapaikkansa takaisin hakumenettelyn kautta. Hakumenettelyn myötä myös Siilinjärven Pesis sai paikan Ykköspesiksestä.
Team Ahma
Muissa rooleissa
Sarjassa esiintyneitä julkisuuden henkilöitä:
Pesäpallon suomensarja 2014
Ennen kautta
Maakuntasarjasta Suomensarjaan nousivat Hämeenlinnan Paukku, Imatran Pallo-Veikot 2, Jokivarren Jytinä ja Veteli-Pesis. Hakumenettelyn kautta vapaaksi jääneet sarjapaikat myönnettiin Jalasjärven Jalakselle, Pomarkun Pyrylle ja Siilinjärven Pesis 2:lle.
Puolustuslaitoksen leski- ja orpokassa
Kassan osakkaat
Eläkekassaan kuuluvat virat ja toimet oli jaettu 12 luokkaan vuoden 1923 palkkauslaissa määrättyjen palkkausluokkien perusteella.
Pesäpallon suomensarja 2014
Nousukarsinnat
Itä-Pohjoinen
Etelä-Länsi
Puolustuslaitoksen leski- ja orpokassa
Eläkkeen maksaminen
Eläkkeen saamisen yleisenä edellytyksenä oli, että vainaja oli kuollessaan eläkekassan osakas. Eläke suoritettiin yleisesti sen eläkeluokan mukaan, johon vainajan virka tai toimi viimeiseksi kuului.
Pesäpallon suomensarja 2014
Ennen kautta
Kauden 2013 päätteeksi naisten Suomensarjasta putosivat Haapajärven Pesä-Kiilat, Espoon Pesis, Puurtilan Kisa-Pojat ja Ilmajoen Kisailijat. Ykköspesikseen nousivat Köyliön Lallit ja Pattijoen Urheilijat.
Maakuntasarjasta Suomensarjaan nousivat Kankaanpään Maila 2, Haapajärven Pesä-Kiilat 2, Joensuun Maila ja Vantaajoen Juoksu. Hakumenettelyn kautta sarjapaikka annettiin Ilmajoelle, Keravan Pesikselle, Oulun Lipolle, Pattijoen Urheilijat 2:lle ja Turku-Pesikselle.
Puolustuslaitoksen leski- ja orpokassa
Eläkkeen maksaminen
Leskivaimon vuotuinen eläke vaihteli 10 800 markasta 1 700 markkaan. Jos osakkaalta oli jäänyt eloon leski sekä yksi tai useampia sellaisia lapsia, jotka eivät olleet täyttäneet 18 vuotta, eläkkeeseen oli lisättävä yhdestä lapsesta 40 % täydestä eläkkeestä, sen lisäksi toisesta lapsesta 25 %, ja jokaista sitä seuraavasta lapsesta 10 % täydestä eläkkeestä.
Eläkkeen hakeminen
Eläkettä haettiin eläkekassan johtokunnalta, ja hakemukseen oli liitettävä virkaluettelo tai asianomaisen päällystön antama nimikirjanote, jossa annettiin tieto siitä virasta tai toimesta, jossa osakas viimeksi oli ollut, papintodistus tai ote siviilirekisteristä ja lääkärintodistus tarvittaessa.
Lakiviitteet
<references group=L />
Koukkujärvi (Jyväskylä)
Koukkujärvi on Keski-Suomessa Jyväskylässä Korpilahdella Hirvimäen kylän lähellä sijaitseva järvi.
Maantietoa
Järven pinta-ala on 4,2 hehtaaria, se on 550 metriä pitkä ja 100 metriä leveä. Järvellä ei ole kartan mukaan saaria. Sen rantaviivan pituus on 1,2 kilometriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Saajoen valuma-alueella (14.27), jonka Kattilaojan valuma-alueeseen (14.274) se kuuluu. Järven vedenpinnan korkeus on 173,8 metriä mpy.
Robert von Bahr
Carl Robert Lauri von Bahr (s. 27. elokuuta 1943 Solna, Tukholman lääni, Ruotsi) on ruotsalainen musiikkituottaja ja levy-yhtiön johtaja.
Von Bahr on opiskellut laulupedagogiksi Ruotsin Kuninkaallisessa musiikkikorkeakoulussa Tukholmassa. Hän on työskennellyt musiikkiteknikkona Tukholman filharmonisessa orkesterissa 1968–1973 ja levytuottajana vuodesta 1970. Hän on perustanut 1973 levy-yhtiön BIS, jonka toimitusjohtaja hän edelleen on.
Anna Eriksson (albumi)
Anna Eriksson on iskelmälaulaja Anna Erikssonin esikoisalbumi, joka julkaistiin vuonna 1997. Se nousi Suomen virallisen listan sijalle 15. Albumi on myynyt tuplaplatinan oikeuttavan määrän.
(280002) 2001 UT157
(280002) 2001 UT157 (kirjoitetaan myös  (280002) 2001 UT157) on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Se löydettiin LINEAR-ohjelmalla vuonna 2001. Koska 2001 UT157:n absoluuttinen magnitudi (H) on 16,9; sen läpimitta on todennäköisesti välillä 1–2 kilometriä.
Petăr Kirov
Kirov saavutti 52 kilon sarjasta kaksi kertaa peräkkäin olympiakultaa; Méxicossa 1968 ja Münchenissä 1972. Méxicossa hän kukisti loppuottelussa Vladimir Bakulinin ja Münchenissä Kōichirō Hirayaman. Maailmanmestaruuden hän voitti kolmasti ja viidesti Euroopan mestaruuden.
Hän on painin Hall of Famen jäsen.
Joachim Mbadu Kikhela Kupika
Joachim Mbadu Kikhela Kupika (10. maaliskuuta 1932 – 12. maaliskuuta 2019 ) oli kinshasankongolainen roomalaiskatolinen piispa. Hänet vihittiin papiksi 12. huhtikuuta 1959 ja nimitettiin Boman koadjuuttoripiispaksi sekä Zican titulaaripiispaksi 30. tammikuuta 1975. Albert Tshomba Yungu konsekroi hänet Joseph-Albert Malulan ja Pierre Kimbondon avustamana 17. elokuuta.
22. marraskuuta 1975 Mbadu Kikhela Kupikasta tuli Boman piispa. Hän erosi tehtävistään 21. toukokuuta 2001 ja sai samana päivänä nimityksen Belesasan titulaaripiispaksi.
Kouvolan Pallonlyöjät
thumb|right|Kopla - [[Vimpelin Veto kaudelta 2014]] thumb|right|Kouvolan Pallonlyöjien pelaajia
Kouvolan Pallonlyöjät ry. on pesäpallon erikoisseura Kouvolasta. Joukkueen nimestä käytetään lyhennystä KPL ja kutsumanimeä Kopla.
Nykyään KPL pelaa Suomen korkeimmalla pesäpallon sarjatasolla, Superpesiksessä. KPL:n pelipuvun väritys on musta-keltainen. KPL:n hallituksen puheenjohtajana toimii Harri Lehto.
KPL:n kotikenttä sijaitsee aivan Kouvolan keskustassa Urheilupuistossa.
Kaudella 2018 KPL voitti Superpesiksen runkosarjan ja eteni lopulta loppuotteluun asti Joensuun Mailaa vastaan. Vuonna 2019 Kouvolan Pallonlyöjät saavutti pronssia ja 2020 sekä 2021 hopeaa miesten Superpesiksessä.
Kouvolan Pallonlyöjillä on myös ollut kaudesta 2022 alkaen Ykköskopla-nimeä kantava joukkue Miesten Ykköspesiksessä, joukkueen tarkoitus on kehittää nuoria pelaajia Superpesikseen.
Junioritoiminta
alt=|pienoiskuva|Koplan ja [[Sotkamon Jymyn kolmas finaaliottelu kaudella 2020.|430x430px]]
Palkitut
Lyöjäkuningas:
Kärkilyöntikuningas:
Vuoden lukkari:
Vuoden jokeri:
Vuoden pesäpalloilija:
Vuoden tulokas:
Kultainen räpylä:
KPL:n kunniagalleria
Kouvolan Pallonlyöjien kunniagalleria avattiin 7.7.2013. Kunniagallerialla halutaan kunnioittaa seuran merkittäviä perinteitä. Kouvolan Pallonlyöjien hallitus päättää kunniagalleriaan kiinnitettävistä henkilöistä.
Sarjasijoitukset
KPL:n sarjasijoitukset Suomen korkeimmalla sarjatasolla kausi kaudelta.
Šumjatši
Šumjatši on kaupunkityyppinen taajama ja Šumjatšin piirin keskus Smolenskin alueella Venäjällä. Se sijaitsee maanteitse runsas 140 kilometriä Smolenskista etelään, 22 kilometrin päässä Valko-Venäjän rajasta ja sen rajanylityspaikasta. Lähin rautatieasema on 7 kilometrin päässä etelässä sijaitseva, Roslavlista länteen Valko-Venäjän Krytšauhin vievän radan asema Ponjatovka (Ponetovka).
Vuonna 2010 taajamassa asui 4 227 ja koko piirissä 10 713 henkeä.
Paikkakunta sijaitsee Smolenskin-Moskovan ylänköalueella, lähellä Dneprin vesistöön kuuluvaa Ostjor-jokea. Paikkakunta on mainittu historiallisissa lähteissä vuonna 1587. Taajamassa oli ainakin neuvostoaikana alueellisen taidemuseon sivutoimipiste, elintarviketeollisuutta, asfalttiasema ja tiilentuotantoa.
Sri Lankan maantiede
Sri Lankan maantiede kertoo Sri Lankan maantieteestä. Sri Lanka (ent. Ceylon) sijaitsee saarella. Tämän saaren ja Intian välissä on Mannarinlahti ja Palkinsalmi.
Pinnanmuodot
Saaren keskiosassa on vuoria, joiden korkein huippu on 2 524 metriä korkea Pidurutalagala. Tunnetuin vuorenhuipuista on Sri Pada eli Aataminhuippu, joka on uskonnollisesti merkittävä hindulaisille, buddhalaisille, muslimeille ja kristityille.
Ilmasto
Sri Lankassa ilmasto on trooppisen kuuma ja kostea. Monsuunituuli puhaltaa lounaasta toukokuun ja elokuun välisenä aikana, jolloin on sateisin aika vuodesta. Merenrannikolla sateet ovat runsaita, mutta vuoristo hillitsee sateiden pääsyä idän ja koillisen suuntaan. Vuotuinen sademäärä on lounaisrannikolla 2 500 millimetriä, mutta maan itä- ja koillisosassa se on 1 000–1 500 millimetriä. Vuorten alapuolella olevilla alueilla ilmankosteus on aina hyvin korkea. Erot alankojen ja vuorten rinteiden välillä eivät ole kovin suuria vuodenaikojen suhteen, mutta yö- ja päivälämpötilojen suhteen on enemmän eroa. Vuorten huippujen alueilla, missä lämpötila on paljon alhaisempi kuin vuorten alla, saattaa joskus yöllä lämpötila laskea alle nollan. Merellä esiintyy joskus sykloneja.
Luonto
Varsin suuri osa maan pinta-alasta on monsuunimetsää. Luonnontilaista metsää on Sinharajan luonnonsuojelualueella. Merenrannikolla ja jokisuistoissa on mangrovekasvillisuutta. Yleensä Sri Lankan metsissä kasvavia puita ovat palmut, rautapuu, frangipaani, tulppaanipuu ja kapokkipuu.
Cajetanus
pienoiskuva|[[Martti Luther ja kardinaali Cajetanus.]]
Thomas Cajetanus (20. helmikuuta 1469 Gaeta – 9. elokuuta 1534 Rooma) oli italialainen katolinen kardinaali ja skolastikko.
Cajetanuksen oikea nimi oli Jacopo Vio. Hän otti luostarinimen Thomas, ja sukunimen hän otti syntymäpaikkansa mukaan. Viisitoistavuotiaana hän liittyi dominikaaniveljistöön ja omistautui tomistisen filosofian opiskelulle. Hän oli sen huomatuimpia opettajia jo ennen kuin hän täytti kolmekymmentä. Sääntökunnan kenraaliprokuraattori hänestä tuli vuonna 1507 ja kenraali vuotta myöhemmin.
Tomistisen filosofian alueella hän osoitti huomattavaa itsenäisyyttä ja ilmaisi vapaamielisen käsityksensä avioliitosta ja avioerosta. Hän kielsi aineellisen helvetin olemassaolon ja kannatti julkisten rukousten lukemista kansankielellä. Sorbonnen yliopisto totesi osan näistä ajatuksista harhaoppisiksi, ja kiistanalaiset kohdat poistettiin hänen kiitetyn Tuomas Akvinolaisen Summa theologiaen kommentaarionsa vuoden 1570 painoksesta.
Georg Fredrik von Essen
Von Essenin vanhemmat olivat luutnantti Georg Fredrik von Essen ja Gertruda Sofia Torwigge. Hän oli vapaaehtoinen Uudenmaan rakuunarykmentissä 1757 ja kersantti siellä 1768. Kornetti suomalaisissa kevyissä rakuunajoukoissa hänestä tuli 1770, luutnantti 1772 ja kapteeni 1774. Von Essen oli alimajuri Uudenmaan rakuunarykmentissä 1777 ja erosi sotapalveluksesta everstiluutnanttina 1783. Hän oli edustaja aatelissäädyssä Porvoon valtiopäivillä 1809.
Niemisjärvi (Jyväskylä)
Niemisjärvi on Keski-Suomessa Jyväskylässä Korpilahdella Humman kylän lähellä sijaitseva järvi.
Maantietoa
Järven pinta-ala on 5,1 hehtaaria, se on 400 metriä pitkä ja 200 metriä leveä. Järvellä on kartan mukaan kaksi saarta. Sen rantaviivan pituus on 1,3 kilometriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Saajoen valuma-alueella (14.27), jonka Kattilaojan valuma-alueeseen (14.274) se kuuluu. Järven vedenpinnan korkeus on 172,4 metriä mpy.
Nestor Ngoy Katahwa
Nestor Ngoy Katahwa (s. 24. maaliskuuta 1943) on kinshasankongolainen roomalaiskatolinen piispa. Hänet vihittiin papiksi 23. elokuuta 1970 ja nimitettiin Manonon hiippakunnan piispaksi 25. syyskuuta 1989. Ngoy Katahwan konsekroi Jérôme Gapangwa Nteziryayon ja Barthélémy Malungan avustama Jérôme Nday Kanyangu Lukundwe 26. helmikuuta 1990.
Ngoy Katahwa sai 16. marraskuuta 2000 uuden nimityksen Kolwezin piispaksi.
Nils Jonas Gammal Ehrencrona
Nils Jonas Gammal Ehrencrona (27. syyskuuta 1779 Loviisa – 17. heinäkuuta 1842 Porvoo) oli suomalainen sotilas ja virka- ja valtiopäivämies.
Ehrencronan vanhemmat olivat everstiluutnantti Vilhelm Gammal Ehrencrona ja Helena Elisabet Björnberg ja puoliso vuodesta 1809 Anna Lovisa Levong. Ehrencrona palveli Stackelbergin rykmentissä vuodesta 1793 ja yleni siellä vänrikiksi 1795, palveluksesta hän erosi luutnanttina. Sittemmin Ehrencrona toimi Uudenmaan läänin kruununnimismiehenä. Hän oli edustaja aatelissäädyssä Porvoon valtiopäivillä 1809.
Hot Now
Hot Now oli suomalainen, Aller Julkaisujen vuoden 2009 aikana ilmestynyt nuorille naisille suunnattu aikakauslehti. Se alkoi ilmestyä keväällä 2009 lopetetun Oho!-lehden tilalla. Syyskuussa 2009 Aller Julkaisujen uusi toimitusjohtaja Pauli Aalto-Setälä ilmoitti lehden lakkauttamisesta.
Hot Now’n päätoimittaja oli Pia Parkkonen-Hyöppinen. Lehden aihepiirejä olivat muun muassa muoti, kauneus ja ostosvinkit. Aalto-Setälän mukaan mediamainonnan ja levikin kehitys olivat niin heikkoja, ettei sinänsä laadukkaasti tehdystä lehdestä uskottu saatavan kannattavaa.
Daiquiri
thumb|Mansikkadaiquiri
Daiquiri on rommia, limettimehua ja sokeria sisältävä drinkki. Juoma on peräisin 1800-luvun lopulta ja nimensä se on saanut kuubalaiselta rautakaivoskaupungilta, jossa työskennelleet insinöörit keksivät drinkin, kun muita ainesosia ei ollut saatavilla. Juomasta on myös erilaisia variaatioita. Esimerkiksi Ernest Hemingway oli daiquirin ystävä ja hänen nimikkojuomaansa lisätään normaalien ainesosien lisäksi greippimehua ja kirsikkalikööriä.
Ylinen-Pylppynä
Ylinen-Pylppynä on Satakunnan Porissa ja entisessä Laviassa sijaitseva järvi, joka kuuluu Kokemäenjoen vesistön Kauvatsanjoen valuma-alueen Sävijoen alueeseen.
Maantiede
Järven pinta-ala on 1,3 hehtaaria ja sen pituus on 170 metriä ja leveys 120 metriä. Sillä on kolme tulo-ojaa, jotka liittyvät suon ojitukseen ja yksi lisäksi on Saarijärven laskuoja. Järven luusua sijaitsee järven lounaisrannalla, josta saa alkunsa 400 metriä pitkä laskuoja Keskiseen-Pylppynään, jonka vedet laskevat Alisen-Pylppynän kautta Lumiaisojaan, joka yhtyy Sävijokeen.
Kai
Kai on suomalainen miehen etunimi. Se on ilmeisesti kirjoitusasultaan suomalaistettu versio Ruotsissa ja Suomessakin ruotsinkielisten keskuudessa hyvin yleisestä nimestä Kaj. Kaj-nimen alkuperää ei tiedetä varmasti, mutta sitä on arveltu muunnokseksi roomalaisesta nimestä Gaius. Kain nimipäivä on 16. helmikuuta. Samalla päivällä on suomenruotsalaisessa kalenterissa nimen muunnos Kaj.
Ruotsissa ja Saksassa vastaava nimi (Kaj, Kai, Caj) voi esiintyä sekä miehen että naisen nimenä (vrt. Kaija). Virossa Kai on naisen nimi. Suomessa nimeä Kai esiintyy naisillakin, Anne Saarikallen ja Johanna Vilkunan (aikaisemmin Suomalainen) mukaan mahdollisesti lyhentymänä Kaisasta.
Suomessa nimi Kai on 1900-luvun alusta vuoden 2019 loppuun mennessä annettu 11 315 miehelle ja noin 130 naiselle. Nimi Kaj on annettu noin 6 111 miehelle. Suomessa Kaj on tavallinen 1950–1970-luvulla syntyneiden suomenruotsalaismiesten keskuudessa, mutta sittemmin se ei enää ole kuulunut suomenruotsalaisten yleisimpiin nimivalintoihin.
Tunnettuja Kai-nimisiä
Henkilöt ovat suomalaisia, ellei toisin mainita.
Pieni-Onkamo
Pieni-Onkamo on Pohjois-Karjalassa Joensuussa, Rääkkylässä ja Tohmajärvellä sijaitseva järvi.
Maantietoa
Järven pinta-ala on 1 300 hehtaaria eli 13 km². Se on 6,0 kilometriä pitkä ja 4,8 kilometriä leveä. Sen erottaa etelässä Suuri-Onkamosta Pyhäselän ylittävä ja Kostamoon kulkeva harjujakso. Suuri Reposaari erottaa järvestä kaksi osaa, joista eteläpuoli muodostaa järvenselän.
Järvi on luodattu ja siitä on julkaistu syvyyskartat. Sen tilavuus on 31 miljoonaa m³ eli 0,031 km³. Järven keskisyvyys on 2,5 metriä ja suurin syvyys on 7,4 metriä. Syvin kohta sijaitsee järvenselän lounaispuolella.
Järvi on matala ja rantojen läheisyydessä on runsaasti kiviä. Järvellä on yli 60 saarta, jotka ovat pääasiassa pieniä ja luotomaisia saaria. Huomattavin saari on suuri Reposaari, joka on 1,4 kilometriä pitkä ja 800 metriä leveä. Sen pinta-ala on 60 hehtaaria. Suuri on myös 400 metriä pitkä Jussinsaari, joka on puoliksi suojelualuetta.
Järven rantaviivan pituus on 48 kilometriä, josta osa on saarien rantoja. Rannat ovat metsämaata, jota katkaisee avosuot, soistuneet metsät ja paikoin peltomaan reunat. Järven näkyvyyttä rajoittavat suuresti Reposaari ja suuri Riihiniemi, jotka sijaitsevat vierekkäin. Rannassa ei ole kyliä ja kiinteä asutus on haja-asutusta. Rannoille on myös rakennettu vapaa-ajan asuntoja, joille johtaa tiet seututieltä 484 ja valtatieltä 6. Joensuun ja Rääkkylän välinen raja kulkee järven yli Rauanlahdesta Riihiniemen eteläpuolella järvenselälle, missä se haarautuu Tohmajärven suunnassa niin, että Ketvenenlahti jakautuu Rääkkylän ja Tohmajärven kesken ja Lahnalahti Tohmajären ja Joensuun kesken.
Vesistösuhteet
Järvi sijaitsee Vuoksen vesistössä (vesistöaluetunnus 04) Oriveden-Pyhäselän alueen (04.3) Onkamojärven valuma-alueella (04.37), jonka Nivanjoen–Pieni-Onkamon alueeseen (04.371) järvi kuuluu. Järven vedenpinnan korkeus on 77,0 metriä mpy.
Valuma-alue saa pääosan vedestänsä Suuri-Onkamosta, pohjan lähteistä ja valuma-alueensa tuomasta valunnasta. Järveen laski aiemmin Lotokanjoki, mutta sen suunta on käännetty laskemaan suoraan Nivanjokeen. Nivanjoki laskee noin neljä kilometriä Pyhäselälle, joka on osa Saimaata.
True Blue (Madonnan albumi)
True Blue on yhdysvaltalaisen poplaulaja Madonnan kolmas studioalbumi, joka ilmestyi 30. kesäkuuta 1986. Madonna toimi tuottajana yhdessä Stephen Brayn ja Patrick Leonardin kanssa. Albumi meni listojen kärkeen 28:ssa maassa, muun muassa Yhdysvalloissa ja Isossa-Britanniassa. Albumilta julkaistiin singlet Live to Tell, Papa Don't Preach, True Blue, Open Your Heart ja La Isla Bonita. True Blue on Madonnan uran maailmanlaajuisesti myydyin studioalbumi. Albumia on myyty 24 miljoonaa kappaletta. . Vain kokoelma-albumi The Immaculate Collection on myynyt enemmän.
Laura Gulbe
Laura Gulbe (s. 27. helmikuuta 1995 Riika) on latvialainen tennispelaaja. Gulbe edusti Latviaa Fed Cupissa ensimmäisen kerran vuonna 2012. Hän on tennispelaaja Ernests Gulbisin sisarpuoli.
Veijo Vanamo
pienoiskuva|[[Ravintolakoulu Perho|Hotelli- ja ravintolakoulun opettajat Akseli Hokkanen (edessä toinen vasemmalta) ja Veijo Vanamo (edessä kolmas vasemmalta) sekä oppilaita vuonna 1956.|268x268px]] Veijo Olavi Vanamo (14. elokuuta 1927 Mäntsälä – 25. lokakuuta 2018 Helsinki ) oli suomalainen keittiömestari ja ruokakulttuurin uranuurtaja. Erityisesti hänet tunnettiin lukuisista ruoka-aiheisista televisio-ohjelmista. Vanamo toimi muun muassa keittiömestari Jaakko Kolmosen aisaparina TV 2:n ohjelmassa Patakakkonen.
Kokinuransa Vanamo aloitti valmistuttuaan helsinkiläisestä Ravintolakoulu Perhosta 1950-luvulla. Valmistuttuaan hän työskenteli tunnetussa ravintola Savoyssa sekä myöhemmin ulkomailla Norjassa sekä Ranskassa. Suomeen palattuaan hän siirtyi ravintolatyöstä opettajaksi ravintolakouluun. Opettajantehtävistä hänet löydettiin koekuvausten kautta televisiotyön pariin. Televisiossa hän juonsi aisaparinsa Jaakko Kolmosen kanssa ensin ruokaohjelmaa Asia on pihvi ja myöhemmin suosittua Patakakkosta. Vanamo esiintyi kaikkiaan 51:ssä Patakakkosen jaksossa, minkä jälkeen hän siirtyi tekemään mainoksia ja neuvontahankkeita.
Kamasutra
Kamasutra on noin 100-luvulta peräisin oleva intialainen filosofis-eroottinen kirja, joka käsittelee aistillisia nautintoja vakavassa ja uskonnollisessa elämässä.
Intiassa Kamasutralla on merkittävä osa maan vanhaa filosofiaa. Länsimaissa teos tunnetaan enemmänkin eksoottisena seksuaalisen kokeilun käsikirjana ja lukuisten seksioppaiden innoittajana.
Kirjoittaja
Kamasutran kirjoittajan oletetaan olevan filosofi Mallanaga Vatsyayana. Hänestä ei tiedetä paljoakaan, mutta hänen uskotaan kirjoittaneen myös kommentaareja Nyaya Sutras -teokseen 100-luvulta eaa. Kamasutran alkukappaleissa Vatsyayana ilmoittaa hyödyntäneensä pitkää eroottisten kirjoitusten perinnettä ja nimeää joukon kirjoittajia innoittajikseen. Hän kertoo kirjansa olevan yritys suodattaa ja levittää tietoa. Hänen mukaansa teos oli alun perin 100 000 luvun mittainen, josta aiemmat kirjoittajat ja hän itse lyhensivät sen 36 lukuun ja 64 jakeeseen.
Sisältö
Kamasutra koostuu seitsemästä lyhyestä niteestä, jotka kirjoitettiin sanskritin kielellä todennäköisesti 100- ja 200-luvuilla. Teksti on pääasiassa proosaa, jonka seassa on lyhyitä runo-osuuksia ja vuoropuhelua. Teoksen länsimaiset laitokset kuvitetaan nykyisin rohkeilla kuvilla, mutta alkuperäisessä tekstissä ja vuonna 1883 julkaistussa ensimmäisessä englanninkielisessä käännöksessä ei ollut kuvia.
Kamasutra on kirjoitettu etupäässä miehen näkökulmasta, mutta kirjoittaja rohkaisee myös naisia hyödyntämään tarjottuja neuvoja. Kirjoittajan mielestä aito aistillinen onni on mahdollista vasta osana tasapainoista ja mietiskelevää elämää.
BIS Records
thumb|right|Levy-yhtiön logo. BIS Records AB (aiemmin Grammofon AB BIS) on ruotsalainen levy-yhtiö, jonka toimipaikka on Åkersbergassa. Sen on perustanut 1973 Robert von Bahr.
Keskeisiä hankkeita ovat olleet muiden Alfred Schnittken, Joonas Kokkosen ja Kalevi Ahon kokonaislevytykset sekä J. S. Bachin kirkkokantaattien levytys.
BIS valittiin Midemissä vuoden levy-yhtiöksi 2008. Vuonna 2014 Minnesotan orkesterin ja Osmo Vänskän Sibelius-levy palkittiin Grammylla.
Kovaslammi
Kovaslammi on Keski-Suomessa Jyväskylässä Kovasmäen kylän lähellä sijaitseva lampi.
Vesistösuhteet
Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Saajoen valuma-alueella (14.27), jonka Kattilaojan valuma-alueeseen (14.274) se kuuluu. Lammen vedenpinnan korkeus on 141,7 metriä mpy.
Kassler (yritys)
Oy Kassler Ab oli Hangossa aloittanut ja talvisodan jälkeen 1940 Tammisaareen siirtynyt makkaratehdas. Alkuperäiseltä nimeltään F:ma Axel Liljefors korvfabrik. Muutettiin osakeyhtiöksi 1950 ja otti tällöin nimen Oy Kassler Ab. Pääomistajina varakonsuli Eric Liljefors ja talousneuvos Trygwe Nyman.
Yhtiö myytiin Lounais-Suomen Osuusteurastamolle (LSO) vuonna 1974. LSO:n tytäryhtiönä vuoteen 1992, jolloin siitä muodostettiin LSO Food Oy:n Tammisaaren tuotantolaitos, ja Kasslerin nimi jäi pelkästään tuotemerkiksi. Tammisaaren tehtaan toiminta loppui 1999.